stanford-oval/wikipedia huggingface dataset:
Nafisa Yeasmin
Toiminta kansalaisvaikuttajana

Yeasmin on aktiivinen kansalaisvaikuttaja, joka työskentelee maahanmuuttaneiden kotoutumisen edistämiseksi. Yeasmin on nostanut esille erityisesti tyttöjen ja naisten kotoutumisen tärkeyden. Parhaillaan Yeasmin toimii Lapin Etnisten suhteuden neuvottelukunnan ETNOn puheenjohtajana, jäsenenä valtakunnallisessa ETNOssa sekä Arktisten maahanmuuttajien asiantuntijana.
Yeasmin on ollut perustamassa ensimmäistä rovaniemeläistä maahanmuuttajayhdistystä, Arktiset maahanmuuttajat -yhdistystä toimien yhdistyksen puheenjohtajana usean vuoden ajan. Yhdistyksen tavoitteena on edistää kansainvälisyyttä ja tuoda maahanmuuttaneiden ääni kuuluville Lapissa.  Lisäksi Yeasmin on ollut mukana perustamassa maahanmuuttaneille suunnattua Sie&Mie-osuuskuntaa.
Poliittinen ura

Kuntavaaleissa 2021 Yeasmin tuli valituksi Rovaniemen kaupunginvaltuustoon Kokoomuksen ehdokkaana. Hän on ensimmäinen maahanmuuttajataustainen henkilö Rovaniemen kaupunginvaltuustossa.  Yeasmin on Rovaniemen sivistyslautakunnan jäsen. Kärkiteemoikseen valtuustossa Yeasmin on nostanut kansainvälistymisen, kotoutumisen, mielenterveyden ja koulutuksen. Vuosien 2012 ja 2017 kunnallisvaaleissa Yeasmin ylsi varavaltuutetuksi Rovaniemellä .
Palkinnot

Vuoden tieteentekijänä Yeasmin palkittiin vuonna 2019. Valinnan tekee vuosittain Tieteentekijöiden liitto. Valintaperusteena oli Yasminin aktiivisuus tieteentekijänä ja aktiivinen toimijuus osana kansalaisyhteiskuntaa. Yeasminin todettiin hyödyntävän tutkimustietoa yhteiskunnan hyväksi.  Kyseessä on ensimmäinen kerta, kun palkinto myönnettiin Lapin yliopistoon.
Lapin yliopiston rehtorin palkinnolla Yeasmin palkittiin vuonna 2016 työstään maahanmuuton tutkijana ja yhteiskunnallisena vaikuttajana. Etnisten suhteiden neuvottelukunta ETNO on myöntänyt Yeasminille erikoismaininnan yhdenvertaisuuden ja hyvien väestösuhteiden edistämisestä sekä yhteiskunnallisesta työstä Lapin alueella.
Zonta Internationalin Suomen ja Viron yhteinen piiri on palkinnut Yeasminin Naisen teko -kunniamaininnalla. Kunniamaininta myönnetään naisten asemaa parantaneelle henkilölle.
Aiempi ura

Rovaniemelle Yeasmin muutti vuonna 2006. Ennen tutkijanuraansa Yeasmin on työskennellyt yliopistonlehtorina Bangladeshissa, päiväkodin avustajana ja ravintolayrittäjänä. Lisäksi hän on työskennellyt kulttuurinvälittäjänä Rovalan setlementin monikulttuurikeskus MoniNetissä. Pohjakoulutukseltaan Yeasmin on oikeustieteiden maisteri bangladeshilaisesta Rajshahin yliopistosta.
Olavi Erämetsä

Olavi Erämetsä
Kurt Heikki Olavi Erämetsä (vuoteen 1936 Enwald; 10. lokakuuta 1906 Lahti – 3. tammikuuta 1974 Helsinki) oli suomalainen kemisti, joka toimi Teknillisen korkeakoulun epäorgaanisen kemian professorina vuosina 1947–1973. Hän oli myös Suomalaisten Kemistien Seuran puheenjohtaja 1945–1946, Teknillisten tieteiden akatemian perustajajäsen 1957 ja Suomalaisen Tiedeakatemian jäsen vuodesta 1961.
Erämetsän vanhemmat, kouluneuvos Kurt H. Enwald ja Ingrid Viola Ryberg, olivat molemmat luonnontieteen opettajia Kuopion lyseossa, josta hän itsekin kirjoitti ylioppilaaksi vuonna 1926. Kemiasta ja geologiasta kiinnostunut Erämetsä valmistui diplomi-insinööriksi 1934 ja väitteli tekniikan tohtoriksi 1938 aiheenaan indiumin esiintyminen suomalaisissa mineraaleissa. Hän toimi Teknillisessä korkeakoulussa analyyttisen kemian lehtorina vuosina 1940–1946 ja sen jälkeen epäorgaanisen kemian professorina. Hänen professorikaudellaan TKK:lle hankittiin uutta laitteistoa, kuten spektrografi ja Suomen ensimmäinen kipinäherätykseen perustuva massaspektrometri. Erämetsä kehitti yhdessä Thure Georg Sahaman kanssa vuonna 1939 kompleksinmuodostukseen ja kromatografiaan perustuvan uuden menetelmän harvinaisten maametallien erottamiseen. Hänen aloitteestaan harvinaisten maametallien teollinen tuotanto aloitettiin 1960-luvulla Typpi Oy:n tehtailla Oulussa.
Erämetsän tunnetuin, joskin kiistelty saavutus oli prometium-alkuaineen väitetty eristäminen luonnosta. Hän kertoi kyenneensä eristämään prometiumin isotooppia Pm-147:ää vuonna 1964 Kuolan niemimaan apatiitista ja julkaisi löydöksensä seuraavana vuonna. Kansainvälinen tiedeyhteisö suhtautui löydökseen epäillen, sillä vaikka prometiumia voikin syntyä luonnossa uraanimalmin hajoamistuotteena, lyhyen puoliintumisajan vuoksi sen pitoisuuden luonnonmineraaleissa arveltiin olevan liian pieni eristettäväksi.
Lontoon kansainvälisessä valaistusalan näyttelyssä helmikuussa 1966 esiteltiin Erämetsän kehittämä Neolux-hehkulamppu, joka poikkesi aikaisemmista lampputyypeistä siinä, että sillä valaistaessa saatiin valaistuskohteen värit entistä kirkkaampina ja miellyttävämpinä esiin. Lampun kuvussa käytetty lasi suodatti pois valon keltaista komponenttia, mutta päästi läpi valon muut värit. Neolux-lamppu voitti kultamitalin ja kaupungin erikoispalkinnon Brysselissä vuonna 1966 järjestetyillä keksijöiden messuilla.
Nepathya

Nepathyan solisti Amrit Gurung Maailma kylässä -festivaleilla 28. toukokuuta 2006
Nepathya (joskus myös Nepathaya) on suosittu nepalilainen yhtye, joka yhdistelee perinteistä nepalilaista kansanmusiikkia ja rockia. 1990-luvulla yhtye esitti pääosin rakkauslauluja, mutta nykyään sanoitukset ovat yhteiskuntakriittisiä. Vuosina 1996–2006 yhtye järjesti Nepalin sisällissodan aikana rauhankonsertteja kerätäkseen rahaa kotimaansa kunnostustöitä varten. Suomessa kaksi keikkaa vuonna 2006 tehnyttä yhtyettä kutsutaan "Nepalin Eppu Normaaliksi". Yhtyeen perustaja, solisti ja lauluntekijä Amrit Gurung on ainoa jäljellä oleva alkuperäisestä kokoonpanosta.
Ensimmäisen Euroopan keikkansa Nepathya teki vuonna 2005 Amsterdamissa Himalaya Filmfestivalilla. Vuonna 2013 yhtye esiintyi Lontoon Wembley Arenalla.
Kokoonpano vuonna 2006

Amrit Gurung (laulu)
Nikhil Tuladhar (lyömäsoittimet)
Suraj Thapa (kosketinsoittimet)
Subin Shakya (basso)
Hari Maharjan (kitara)
Aiheesta muualla

Kepa.fi: "Nepalin ääni kyläilee Suomessa" (Arkistoitu – Internet Archive)
Maailma Kylässä: "Nepathya" (Arkistoitu – Internet Archive)
Morgan Kane

| Morgan Kane |
| --- | --- |

Luoja(t):  Louis Masterson
Henkilötiedot
Ammatti:  palkkionmetsästäjä, lainsuojaton, Texas Ranger
Luonteenpiirteet:  Hermostunut, sulkeutunut, psykopaattisia piirteitä.
Suhteet
Infobox OKNimi-testi OK: 
Morgan Kane on norjalaisen kirjailijan Louis Mastersonin (oik. Kjell Hallbing) luoma kuvitteellinen western-kirjallisuuden antisankarihahmo. Kaiken kaikkiaan 83 Morgan Kane -teosta julkaistiin vuosien 1966 ja 1985 välisenä aikana. Kirjoissa Morgan Kane itse on entinen palkkionmetsästäjä ja lainsuojaton, josta myöhemmin tulee Texas Ranger, ja sen jälkeen liittovaltion šeriffi.
Henkilökohtaiset ominaisuudet

Syntynyt: Syksyllä 1855, jossain Santa Fen reitin varrella.
Pituus: 192 cm
Paino: 75 kg
Hiukset: Tummat, joissa valkea juova oikealla ohimolla.
Silmät: Savenharmaat
Vaatetus: Käytännöllisyys ennen tyyliä. Kaupungissa suosii tummia pitkiä takkeja, jotka kätkevät aseet näkyvistä.
Ulkonäkö: Komea, omaleimaisin piirtein.
Iho: Parransänkinen ja auringonpaahtama.
Aseistus: Kantaa yhtä revolveriä lantiokotelossa.
Nopeus: Vetää aseen 0,2 sekunnissa.
Heikkoudet: Naiset, alkoholi, uhkapeli.
Vammat: Tähdenmuotoinen luodinarpi oikeassa kämmenselässä, saman käden nimetön halvaantunut, nahkatupella kiinni keskisormessa.
Luonne: Hermostunut, sulkeutunut, psykopaattisia piirteitä.
Aseet: Useita, kuten Colt Paterson, Colt Walker, Colt Peacemaker, Smith & Wesson model 3, Winchester kivääri ja Krag-Jørgensen kivääri.
Suomeksi julkaistut Morgan Kane -kirjat

Ilman armoa
Lohikäärmeen kynsissä
Tähti ja revolveri
Laki on puolellasi
Kunnian tähden
Tappajasheriffi
Pistolero
Yuman hirviö
Kuolema kannoilla
Revolverimiehen perintö
Kosto
Myrsky Sonorassa
Viidakon laki
Hauta ilman ruumista
Kuolleet eivät kerro
Takaisin taisteluun
Rio Grande
Bravado
Pikavuoro hirteen
Ruoskitut
Guerreron teurastaja
Venäläinen ruletti
Kaksintaistelu Tombstonessa
Kuolette, Kane
Coyoteros!
Pakkashelvetti
Kuolleitten päivä
Verinen maa
Kovaa peliä New Orleansissa
Apasseja!
Verta ja kultaa
Väkivallan laakso
Kuolemankellot
Nicaraguan paholainen
Koston enkelit
Sierra Madren korppikotkat
Kuolleen miehen varjo
El Gringo
El Gringon kosto
Terästä kovempi
"Tappaja-Kane"
10 000 dollaria Jesse Rawlinsista
Kourallisesta pesoja
El Gringon paluu
Kaksi henkipattoa
Kane ja naiset
Kane puhdistaa kaupungin
Vaarallinen maa
Verilöyly Oklahomassa
Revolverimiehen häpeä
Ihmismetsästäjä
Paholaisen valittu
Temppelin papitar
Veren haju
Palkattu tappaja
Kostaja Tombstonesta
Kaksintaistelu San Antoniossa
Merkitty mies
Revolverimiehen muotokuva
Palkkamurhaajan lopputili
Villi kopla
Veriset jäljet
Pitkä takaa-ajo
Tiikeri on irti!
Alaskan sheriffi
Kuoleman huuto
Klondike 1897
Skagwayn tuomiopäivä
Komansseja!
Viimeinen cheyenne
Legenda Morgan Kanesta
Kane uhmaa kuolemaa
Kuolettava luoti
Missä kotkat kuolevat
Morgan Kanen jalanjäljissä
Kohtaaminen Tascosassa
Henkivartija
Cuba libre!
Hurja joukko
Viimeinen taistelu
Lisäksi on sarjaan kuulumaton kirja "Santa Fen verinen tie", joka kertoo Morgan Kanen lapsuudesta ja nuoruudesta.
Suomeksi julkaistut Morgan Kane -kirjat > Sarjakuvat

Masterson kirjoitti Morgan Kanesta kuusi sarjakuva-albumia, joiden juonet perustuvat Morgan Kane kirjasarjaan ja jotka piirsi norjalaistaiteilija Ernst Vevle Olsen. Suomessa on julkaistu niistä viisi albumia vuosina 1975–1980.
Billy Gouldenin kuolema/El Gringo
El Gringon kosto
Morgan Kane - U.S. Marshal: -Sisältää kolme tarinaa
Viimeinen veto
Vaitelias paholainen
Suomeksi julkaistut Morgan Kane -kirjat > eBooks

Norjan suurin finanssialan lehti Dagens Næringsliv uutisoi 6.11.2011, että WR Films Entertainment Group (Arkistoitu – Internet Archive) on hankkinut oikeudet Morgan Kane kirjasarjaan ja niiden julkaisemiseen sähköisinä e-kirjoina amerikkalaiselle yleisölle. WR Films (Arkistoitu – Internet Archive) tulee julkaisemaan kaikki 83 kirjaa sähkökirjoina maailmanlaajuisesti Applen, Amazon.com, Barnes & Noble, Kobobooks.com ja Digitalbok.no kautta. Jokaisen sähkökirjan mukana seuraa kansikuva julistekuvana sekä ennakkovideo elokuvasta. Kolmen viikon kuluttua ensimmäiset kolme kirjaa olivat Norjassa iTunesin kolme ladatuinta. Aftenposten otsikoi "Morgan Kanen paluu bestsellerinä", ja kertoi kirjojen olevan saatavissa englanniksi ja norjaksi ja uusien kirjojen ilmestyvän aina 2–4 viikon välein.
Julkaistuja e-kirjoja:
El Gringo
El Gringo’s Revenge
Without Mercy
The Claw of the Dragon
The Star and the Gun
Backed by the Law
A Ranger’s Honor
Marshal and Murderer
Pistolero
The Monster from Yuma
The Devil's Marshal
Gunman's Inheritance
Revenge!
Storm over Sonora
The Law of the Jungle
Elokuva

Morgan Kanen elämästä kertovan elokuvan kuvaukset alkoivat keväällä 2014. Elokuvan tuotantoyhtiö on tehnyt konkurssin vuonna 2019 , eikä elokuva ole valmistunut.
Aiheesta muualla

Who is Morgan Kane? (Arkistoitu – Internet Archive) Virallinen traileri
WR saddles up for Kane Westerns, Variety
Nepalin vyöhykkeet

Nepalin vyöhykkeet
Nepalin vyöhykkeet sekä piirikunnat
Nepal jakaantuu 14 vyöhykkeeseen (nepaliksi अञ्चल, añcala), jotka jakaantuvat edelleen 75 piirikunnaksi. Nepalin 14 vyöhykettä muodostavat Nepalin viisi kehitysaluetta.
Vyöhykkeet

Nepalin vyöhykkeiden pinta-alat sekä asukasluvut vuonna 2001.
| Numero | Vyöhyke | Nepaliksi | Pinta-ala | Asukasluku |
| --- | --- | --- | --- | --- |
| 1. | Bagmati | बाग्मती | 9 428 km² | 3 008 487 |
| 2. | Bheri | भेरी | 10 545 km² | 1 417 085 |
| 3. | Dhawalagiri | धौलागीरी | 8 148 km² | 556 191 |
| 4. | Gandaki | गण्डकी | 12 275 km² | 1 487 954 |
| 5. | Janakpur | जनकपुर | 9 669 km² | 2 557 004 |
| 6. | Karnali | कर्णाली | 21 351 km² | 309 084 |
| 7. | Kosi | कोशी | 9 669 km² | 2 110 664 |
| 8. | Lumbini | लुम्बिनी | 8 975 km² | 2 526 868 |
| 9. | Mahakali | महाकाली | 6 989 km² | 860 475 |
| 10. | Mechi | मेची | 8 196 km² | 1 307 669 |
| 11. | Narayani | नारायणी | 8 313 km² | 2 466 138 |
| 12. | Rapti | राप्‍ती | 10 482 km² | 1 286 806 |
| 13. | Sagarmatha | सगरमाथा | 10 591 km² | 1 926 143 |
| 14. | Seti | सेती | 12 550 km² | 1 330 855 |
Aiheesta muualla

Kuvia tai muita tiedostoja aiheesta Nepalin vyöhykkeet Wikimedia Commonsissa
Nepalin vyöhykkeet
Bagmati
Bheri
Dhawalagiri
Gandaki
Janakpur
Karnali
Kosi
Lumbini
Mahakali
Mechi
Narayani
Rapti
Sagarmatha
Seti
Nukkasara

| Nukkasara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  tomentosa
Kaksiosainen nimi
 Carex tomentosa  L. 
Synonyymit
 Carex filiformis 
Katso myös
   Nukkasara Wikispeciesissä   Nukkasara Commonsissa 
Infobox OKNimi-testi OK: 
Nukkasara (Carex tomentosa) on sarakasvien (Cyperaceae) heimoon kuuluva kasvilaji. Se on mätästävä ja keskisuureksi kasvava saralaji, jolla on erilliset hede- ja emitähkät. Nukkasara muistuttaa jokapaikansaraa (Carex nigra), mutta lajit ovat erotettavissa toisistaan pullakoiden ulkonäön perusteella. Nukkasara muistuttaa pullakoidensa perusteella jonkin verran myös kevätsaraa (Carex caryophyllea) ja kanervisaraa (Carex ericetorum), mutta nämä lajit ovat erotettavissa nukkasarasta selvästi pienemmän kokonsa, erilaisten lehtiensä sekä pienempien emitähkiensä perusteella.
Nukkasaran varret ovat pystyjä ja lehtien tyvitupet ovat tummanruskeita. Lehdet ovat harmaanvihreitä, tasaisia ja melko kapeita. Kukinnon tukilehti on melko lyhyt. Kukinto koostuu yhdestä hedetähkästä sekä yhdestä tai kahdesta emitähkästä. Emitähkät ovat lyhyensoikeita. Tähkäsuomut ovat tummanruskeita ja niissä on vihreä keskisuoni. Pullakot ovat tiiviisti karvapeitteisiä. Emikukat ovat kolmiluottisia.
Nukkasara kasvaa kosteilla, kalkkipitoisilla niityillä ja kasvaa kasvupaikoillaan usein runsaana. Euroopassa nukkasaraa tavataan laajalti Pyreneiltä Balkanille asti. Nukkasaraa ei kasva Suomessa, mutta sitä tavataan Ruotsissa ja Virossa. Aasiassa nukkasaraa tavataan lähinnä Venäjän Aasian puoleisissa osissa.
Nukkasaran tieteellisen nimen lajinimi (tomentosa) tulee latinan sanasta tomentosus (suom. tiheäkarvainen) ja viittaa pullakoiden karvoitukseen.
Nenê (koripalloilija)

| Nenê |
| --- | --- |
 Nenê vuonna 2012.
Henkilötiedot
Koko nimi:  Nenê
Syntynyt: 13. syyskuuta 1982 (ikä 42) São Carlos, Brasilia
Kansalaisuus:   Brasilia
Koripalloilija
Pelipaikka:  Iso laitahyökkääjä / Sentteri
Pituus:  211 cm
Paino:  113 kg
Nyk. joukkue:  Houston Rockets
Sarja:  NBA
NBA-varaus:  7. varaus 2002 (New York Knicks)
Pelaajaura
Seurajoukkueet
1999–2002 2002–2012 2012–2016 2016–:  Vasco da Gama Denver Nuggets Washington Wizards Houston Rockets
Maajoukkueet
:   Brasilia
Aiheesta muualla
FIBA
Nenê (synt. Maybyner Rodney Hilário, s. 13. syyskuuta 1982 São Carlos) on brasilialainen koripalloilija, joka on pelannut NBA:ssa vuodesta 2002 lähtien. Hän on edustanut myös Brasilian maajoukkuetta.
Ura

Hilário vaihtoi nimensä Nenêksi, joka tarkoittaa portugaliksi vauvaa. Hän sai lempinimensä koska hän oli perheensä nuorin lapsi.
Nenê pääsi pelaamaan NBA:han vuonna 2002, jolloin New York Knicks varasi hänet kesän varaustilaisuuden seitsemännellä vuorolla mutta myi hänen pelaajaoikeutensa heti samana päivänä Denver Nuggetsille.
Nenê pelasi tulokaskaudellaan 2002–2003 80 ottelua joista 53 joukkueensa aloitusviisikossa. Hän teki keskimäärin 10,5 pistettä, otti 6,1 levypalloa ja antoi 1,9 koriin johtanutta syöttöä ottelua kohden ja pääsi kymmenen parhaan joukkoon heittotarkkuudessa (51,9 %). Kauden päätteeksi hänet valittiin NBA:n tulokkaiden ykköstähdistöön.
Nenê pelasi Nuggetsissa kymmenen kauden ajan. Hänestä tuli muun muassa Nuggetsin seurahistorian seitsemänneksi eniten otteluja pelannut, yhdeksänneksi eniten pisteitä tehnyt ja seitsemänneksi eniten levypalloja ottanut pelaaja. Maaliskuussa 2012, kesken kauden 2011–2012, hän siirtyi Washington Wizardsiin oltuaan osa kolmen joukkueen välistä pelaajakauppaa.
Kesällä 2016 Nenê siirtyi Houston Rocketsiin.
Aiheesta muualla

Kuvia tai muita tiedostoja aiheesta Nenê (koripalloilija) Wikimedia Commonsissa
Nepalin rupia

| Nepalin rupia |
| --- | --- |

ISO 4217 -koodi:  NPR
Keskuspankki:  Nepal Rastra Bank (Nepalin keskuspankki)
Esitelty:  1932
Käyttäjät:     Nepal
Jaettava yksikkö:  paisa
Nepalin rupia (nepaliksi रूपैयाँ, rūpaiyāṃ) on Nepalin rahayksikkö. Sen ISO 4217-koodi on NPR, ja arkipäiväisessä käytössä siitä on seuraavat lyhenteet: Rs, NR, ja NRs. Sitä myöntää Nepalin keskuspankkina toimiva Nepal Rastra Bank. Rupia (Rs) jakautuu sataan paisaan (P).
Rupia otettiin Nepalissa käyttöön vuonna 1932. Se korvasi moharin vaihtokurssilla 2 moharia = 1 rupia.
Monarkian lopettamisen (2008) jälkeen Mount Everest on korvannut kuninkaan kaikkien setelien kuva-aiheena.
Nepalin rupia on sidottu Intian rupiaan vaihtokurssilla 1,6 NPR = 1 INR.
Kolikot ja setelit

Nepalin valuuttaa on seuraavan kokoisina yksikköinä (setelit ja kolikot):
1, 2, 5, 10, 20, 50, 100, 500 ja 1000 rupian setelit.
1, 2, 5 ja 10 rupian kolikot, sen lisäksi 5, 10, 25 ja 50 paisan kolikot.
Lisäksi joskus harvemmin käytössä esiintyy vuonna 1997 julkaistuja 25 ja 250 rupian seteleitä.
Matkailijoita neuvotaan välttämään tuhannen rupian setelin käyttöä, sillä pienyrittäjillä, esimerkiksi rikša- ja taksikuskeilla, ei välttämättä ole riittävästi vaihtorahaa sille.
Kahden rupian kolikko.
Aiheesta muualla

Kuvia tai muita tiedostoja aiheesta Money of Nepal Wikimedia Commonsissa
Nepalin entisiä ja nykyisiä seteleitä kuvia (saksaksi) (bis-ans-ende-der-welt.net)
Olli-Pekka Mattila

Olli-Pekka Mattila (s. 15. maaliskuuta 1970 Pori) on uransa lopettanut suomalainen seiväshyppääjä, joka edusti Äänekosken Urheilijoita. Häntä valmensivat Kimmo Mattila ja Risto Koskinen. Mattila sijoittui pronssille alle 20-vuotiaiden Euroopan mestaruuskilpailuissa 1989 tuloksella 525. Sisäratojen SM-kilpailuista hän saavutti seiväshypyn pronssia vuonna 1994. Mattilan ennätys on 530 vuodelta 1990. Kilpauransa hän lopetti vuonna 1999.
Oisterwijk

| Oisterwijk |
| --- | --- |
 lippu:  vaakuna
 Oisterwijkin sijainti Alankomaissa
 Oisterwijk
 Koordinaatit: 51°35′N, 5°12′E 
Valtio:  Alankomaat
Provinssi:  Pohjois-Brabant
Hallinto:  
 – Hallinnon tyyppi:  Kunta
 – Pormestari:  Hans Janssen
Pinta-ala:  
 – Kokonaispinta-ala:  65,13 km²
 – Maa:  63,93 km²
 – Josta vettä:  1,2 km² 
Väkiluku (31.12.2015):  25 835
 
 www.oisterwijk.nl 
Infobox OKVirheellinen NIMI-arvo: 
Oisterwijk ( kuuntele ääntämys (ohje)) on kaupunki Alankomaiden eteläosissa Pohjois-Brabantin provinssissa. Se sai kaupunkioikeudet vuonna 1230. Kaupungin asukasluku oli 25 835 vuoden 2015 lopussa.
Aiheesta muualla

Kuvia tai muita tiedostoja aiheesta Oisterwijk Wikimedia Commonsissa
Kartta Oisterwijkin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Olli-Pekka Komulainen

| Olli-Pekka Komulainen> Henkilötiedot |
| --- | --- |
Syntynyt: 24. heinäkuuta 1985 (ikä 39) Kuopio, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  93 kg
Pelinumero:  5
Pelaajaura
Pääsarjaura:  2005–
Aik. seurat:  KalPa (SM-liiga) SaPKo (Mestis) Jukurit (Mestis)
Olli-Pekka Komulainen (s. 24. heinäkuuta 1985 Kuopio) on suomalainen jääkiekkoilija. Komulainen on KalPan kasvatti. Kaudella 2005–2006 hän pelasi 24 ottelua SM-liigassa KalPan joukkueessa. Kaudella 2006–2007 Komulainen pelasi Mestiksessä SaPKossa ja seitsemän SM-liigaottelua KalPassa. Komulainen on pelannut myös nuorisomaajoukkueissa. Kaudeksi 2007–2008 Komulainen siirtyi Mikkelin Jukureiden riveihin. Hän pelasi Jukureissa kolmos- tai nelospakkiparissa.
Oisilly

| Oisilly |
| --- | --- |
 Saint-Légerin kirkko
 Oisilly
 Koordinaatit: 47°25′17″N, 5°22′00″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  6,0 km²
Korkeus:  197 m
Väkiluku (2018):  128 
 – Väestötiheys:  21 as./km²
Kunnan numero:  21467
Infobox OKVirheellinen NIMI-arvo: 
Oisilly on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Vingeannejoen varrella, noin 30 kilometriä Dijonin kaupungista koilliseen.
Viaduc d'Oisilly
Kunnan keskustassa oleva romaaninen Saint-Légerin kirkko on peräisin 1100-luvulta. Kolmikymmenvuotisessa sodassa vuonna 1636 kenraali Gallasin sotajoukot ryöstivät ja polttivat kunnan linnat ja kirkon. Kunnan alueen kautta kulkee kanava Canal entre Champagne et Bourgogne. Kanavan ja joen ylittävä rautatiesilta Viaduc d'Oisilly on saanut nimensä kunnan mukaan. Silta ulottuu myös naapurikunta Blagny-sur-Vingeannen puolelle.
Aiheesta muualla

Kuvia tai muita tiedostoja aiheesta Oisilly Wikimedia Commonsissa
Nukkatammi

| Nukkatammi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset  Magnoliophytina
Luokka::  Kaksisirkkaiset Magnoliopsida
Lahko::  Fagales
Heimo::  Pyökkikasvit Fagaceae
Suku::  Tammet Quercus
Laji::  pubescens
Kaksiosainen nimi
 Quercus pubescens  Willd. 
Katso myös
   Nukkatammi Wikispeciesissä   Nukkatammi Commonsissa 
Infobox OKNimi-testi OKIUCN-testi OK: 
Rungon poikkileikkaus
Nukkatammi (Quercus pubescens) on pyökkikasveihin kuuluva puu. Se on saanut nimensä silmuja ja nuoria lehtiä peittävästä valkoisesta, pehmeästä nukasta.
Nukkatammi kasvaa 20 metrin korkuiseksi. Puulla on erikseen hede- ja emikukat, ja niiden pölyttämisestä huolehtii tuuli.
Olli-Pekka Laine

| Olli-Pekka Laine |
| --- | --- |

Henkilötiedot
Syntynyt: 1973
Ammatti:  muusikko
Muusikko
Taiteilijanimi:  Oppu
Aktiivisena:  1989–
Tyylilajit:  death metal, progressiivinen metalli, stoner rock
Soittimet:  basso
Yhtyeet:  Amorphis, Mannhai, Chaosbreed, Barren Earth
  [ Muokkaa Wikidatassa ] [ ohje ]  
Olli-Pekka ”Oppu” Laine (s. 1973) on suomalainen basisti. Hän soitti Amorphis-yhtyeessä vuosina 1990–2000 ja oli yksi yhtyeen perustajajäsenistä. Vuonna 2017 Laine liittyi takaisin yhtyeeseen. Hän soitti myös 1980- ja 1990-lukujen vaihteessa Nuxvomica-nimisessä death metal -yhtyeessä, joka julkaisi yhden demon. Laine on soittanut myös yhtyeissä Mannhai, Chaosbreed, Kiljuvelka-70 ja Barren Earth.
Night Ranger

| Night Ranger |
| --- | --- |

Tiedot
Toiminnassa:  1982–
Tyylilaji:  hard rock
Kotipaikka:   San Francisco, Kalifornia
Laulukieli:  englanti
Jäsenet:  Jack Blades, laulu, basso   Brad Gillis, kitara   Keri Kelli, kitara   Kelly Keagy, rummut   Eric Levy, kosketinsoittimet  
Entiset jäsenet:  Gary Moon, laulu, basso   Jeff Watson, kitara   Reb Beach, kitara   Joel Hoekstra, kitara   Alan Fiztgerald, kosketinsoittimet   Jesse Bradman, kosketinsoittimet   David Zaijcek, kosketinsoittimet   Michael Lardie, kosketinsoittimet   Christian Cullen, kosketinsoittimet  
Levy-yhtiö:  MCA Records   Frontiers Records  
Aiheesta muualla
Kotisivut
Infobox OKNimi-testi OK: 
Night Ranger on yhdysvaltalainen hard rock -yhtye. Yhtye on myynyt kymmeniä miljoonia albumeja Pohjois-Amerikassa 1980- ja 1990-luvulla.